Üle kogu maailma ligipääsetava WWW lehekülje võib koostada aga pea iga inimene, kel on Internetile juurdepääs koos oma väikese "pesakesega" kusagil serverarvutis. Taolisi inimesi on aga märksa rohkem kui ajalehe toimetajaid või raadio- ja telekanali omanikke. Tihti vastutab arvutis leiduva vabalt levitatava info eest küll arvuti omanik ehk süsteemiadministraator; paljudel juhtudel ta seda aga ei tee, või teeb hilinemisega. Nimelt on tavaline olukord, kus serverarvuti kettaruum on jagatud suure hulga kasutajate vahel, kellest igaüks saab omapäi üles panna ka WWW all levitatavat infot.